b'\n_START_ARTICLE_\nArsinoja II.\n_START_SECTION_\nMladost\n_START_PARAGRAPH_\nArsinoja II. je bila prva h\xc4\x8derka faraona Ptolemaja I. Soterja, ustanovitelja helenisti\xc4\x8dne Ptolemajske dinastije vladarjev Starega Egipta, in njegove druge \xc5\xbeene Berenike I.\n_START_SECTION_\nSoproga Ptolemaja Kerauna\n_START_PARAGRAPH_\nPo Lizimahovi smrti v bitki leta 281 pr. n. \xc5\xa1t. je pobegnila v Kasandrijo v Gr\xc4\x8diji in se poro\xc4\x8dila s svojim polbratom Ptolemajem Keraunom, enim od sinov Ptolemaja I. Soterja in njegove prve \xc5\xbeene Evridike. Poroka je bila politi\xc4\x8dna, ker sta bila oba zahtevnika za Lizimahov prestol  Makedonije in Trakije. Njuni medsebojni odnosi niso bili nikoli dobri. _NEWLINE_Ko je Ptolemaj Keraun okrepil svoj polo\xc5\xbeaj, so za\xc4\x8deli Arsinoja in njeni sinovi rovariti proti njemu. Keraun se jim je ma\xc5\xa1\xc4\x8deval in ubil sinova Lizimaha in Filipa, Ptolemaju pa je uspelo pobegniti na sever v Dardansko kraljestvo. Arsinoja je pobegnila v Aleksandrijo pod za\xc5\xa1\xc4\x8dito svojega brata Ptolemaja II. Filadelfa.\n_START_SECTION_\nKraljica Egipta\n_START_PARAGRAPH_\nPo vrnitvi v Egipt je za\xc4\x8dela rovariti proti \xc5\xbeeni svojega brata Ptolemaja II. Arsinoji I. in dosegla, da so jo izgnali v ju\xc5\xbeni Egipt. Po njenem izgonu se je poro\xc4\x8dila s svojim bratom. Zaradi obeh \xc5\xa1kandalov sta oba dobila vzdevek Filadelf (gr\xc5\xa1ko \xce\xa6\xce\xb9\xce\xbb\xce\xac\xce\xb4\xce\xb5\xce\xbb\xcf\x86\xce\xbf\xce\xb9, Fil\xc3\xa1depfoi), v prostem prevodu \xc2\xbbljube\xc4\x8da se brat in sestra\xc2\xab._NEWLINE_Arsinoja II. je z bratom delila vse vladarske naslove in bila o\xc4\x8ditno zelo vplivna saj je imela njej posve\xc4\x8dena mesta, svoj kult, kar je bilo obi\xc4\x8dajno,  svojo podobo na kovancih, in prispevala  k egip\xc4\x8danski zunanji politiki, vklju\xc4\x8dno k Ptolemajevi zmagi v sirski vojni med Egiptom in Selevkidskim cesarstvom._NEWLINE_Po Posidipu iz Pele je na Olimpijskih igrah, morda leta 272 pr. n. \xc5\xa1t., zmagala na treh dirkah bojnih voz.\n_START_SECTION_\nZapu\xc5\xa1\xc4\x8dina\n_START_PARAGRAPH_\nPo smrti jo je Ptolemaj II. \xc5\xa1e naprej omenjal v uradnih dokumentih, koval denar z njeno podobo in podpiral njen kult. S poveli\xc4\x8devanjem Arsinoje kot boginje je hkrati utrjeval svoj lastni kult.'